projecte-aina/catalan_government_crawling huggingface dataset:
La direcció general de Pesca i Afers Marítims del Departament d'Agricultura, Ramaderia, Pesca i Alimentació (DARP) acompanya al sector d'encerclament de Catalunya a una missió d'intercanvi de coneixement i experiències en la gestió i comercialització de la pesquera d'encerclament entre el País Basc i Catalunya.
Hi assisteixen pescadors d'aquesta modalitat de les confraries de pescadors de L'Ametlla de Mar, Cambrils, Tarragona, Vilanova i la Geltrú, Barcelona, Arenys de Mar, Blanes, Palamós, Sant Feliu de Guíxols, l'Escala i Roses.
Aquesta actuació permetrà l'aprenentatge d'experiències desenvolupades al País Basc com la implementació de les Organitzacions de Productors Pesquers (OPP), les millores en la gestió de la oferta per tal d'adequar la quantitat de producte desembarcat a la demanda del mercat, la comercialització en primera venda així com la transformació i cerca de nous mercats pel peix blau.
La iniciativa es realitza en el marc d'un projecte de cooperació dels Grups d'Acció Local Pesquers de Catalunya i la Federació Nacional Catalana de Confraries de Pescadors cofinançat pel Fons Europeu Marítim i de Pesca (FEMP) i la Generalitat de Catalunya i s'emmarca dins del Pla de millora de la competitivitat del peix blau impulsat pel DARP l'any 2016.
Al mateix temps, aquest intercanvi de coneixement s'inclou dins l'Estratègia Marítima Catalana que planteja un Desenvolupament Sostenible integrat i harmònic de l'Economia Blava, respectuós envers el conjunt dels usos humans del mar.
Aquesta acció preparatòria respon a la importància social de millorar l'alfabetització mediàtica de ciutadans de totes les edats de la Unió Europea.
L'alfabetització mediàtica és una expressió que inclou les capacitats tècniques, socials, cíviques i creatives dels ciutadans que els hi permeten l'accés als mitjans de comunicació, així com la interactuació amb ells.
Aquestes capacitats permeten als ciutadans participar en els aspectes econòmics, socials i culturals de la societat, així com jugar un paper actiu en el procés democràtic.
L'objectiu de la convocatòria és fomentar el desenvolupament de nous materials i / o serveis educatius basats en casos concrets de desinformació, així com dissenyar mètodes per conscienciar sobre les tècniques que utilitzen els actors maliciosos per crear, distribuir i ampliar la desinformació sobre internet.
almenys 3 persones jurídiques d'almenys 3 estats membres.
Aquests ajuts estan finançats pel FEAGA i tenen per objectiu la promoció de productes vinícoles en els mercats de tercers països.
Podran ser objecte de promoció els productes espanyols de qualitat destinats al consum directe que tinguin possibilitats d'exportació o de noves sortides comercials a tercers països, i que estiguin inclosos en alguna de les categories següents:
- Vins amb denominació d'origen protegida.
- Vins amb indicació geogràfica protegida.
- Vins en els quals s'indiqui la varietat o varietats de raïm de vinificació.
Les accions s'han de dur a terme en el marc d'un programa d'informació i de promoció, entenent com a programa el conjunt d'accions de promoció coherents que es desenvolupin en un o més països tercers, l'abast de les quals sigui suficient per contribuir a la informació sobre els productes en qüestió, així com la seva comercialització.
Aquesta licitació s'emmarca en el Programa Estadístic Europeu 2013-2020.
L'objectiu és la prestació de serveis estadístics per donar suport al Sistema Europeu d'Estadístiques Integrades de Protecció Social (SEEPROS) durant un període de 2 anys i 9 mesos (de 2019-2021).
Els serveis estadístics que el contractista haurà de prestar estan relacionats amb el suport per al desenvolupament metodològic per a les compilacions de dades existents del SEEPROS i per a un nou mòdul de SEEPROS sobre beneficiaris que no siguin pensionistes, i el suport per a reunions i formació en estadístiques al marc del SEEPROS.
L'Agència Europea de Sistemes Globals de Navegació per Satèl·lit (GSA) busca desenvolupar les competències dels Sistemes Globals de Navegació per Satèl·lit (GNSS) europeus.
Les accions haurien de centrar-se en la difusió sobre els serveis EGNSS i proveir d'oportunitats per a la creació de xarxes industrials a Europa i globalment.
Es tracta de promocionar i demostrar els avantatges dels serveis EGNSS i mostrar-lo com una opció atractiva per a inversors.
Les activitats de promoció poden incloure el suport financer a tercers per impulsar l'ús d'aplicacions basades en EGNSS.
Per comprendre millor la salut humana, així com millorar el diagnòstic, el seguiment i el tractament de les malalties, es necessita un major coneixement de les diverses cèl·lules que es troben dins del cos humà.
Els desenvolupaments recents en tecnologies de cèl·lules simples, mètodes analítics i eines computacionals permeten una caracterització sense precedents de cèl·lules humanes.
Un nou enfoc per abordar aquest repte és la iniciativa internacional Human Atlas Cell (HCA) que crearà mapes moleculars de referència de totes les cèl·lules humanes.
Cada acció pilot hauria de demostrar la utilitat d'una plataforma tecnològica-biològica interdisciplinària per generar i integrar conjunts de dades moleculars, cel·lulars, bioquímiques i d'altres tipus, estandarditzades, que caracteritzen cèl·lules individuals o els seus components nuclears, les seves interaccions i / o ubicació espacial en teixits d'un òrgan humà.
El focus principal haurien de ser els teixits sans, encara que la comparació entre teixits sans i malalts podria ser apropiada.
També es poden considerar comparacions de sexe, edat i ètnia.
Els projectes han de tenir una durada de dos anys.
L'AEMA està a càrrec d'executar el component neu i gel com a part de la cartera de productes del Servei de Vigilància Terrestre de Copernicus.
La present licitació té com a objectiu celebrar un contracte de serveis marc amb un operador econòmic que cobreixi l'execució de la vigilància de neu i gel de alta resolució paneuropea del Servei de Vigilància Terrestre de Copernicus: producció de productes bàsics.
Cross4Health és un projecte, finançat pel programa Horizon 2020, que té com a objectiu la promoció de solucions innovadores en el camp de la salut, generades per pimes dels àmbits aeroespacials, de l'energia o de les indústries creatives treballant conjuntament amb pimes del sector biotecnològic, de les TIC i dels aparells mèdics.
Els equips que participin en aquesta segona convocatòria del Cross4Health competiran per participar en el programa d'acceleació, on 20 projectes (màxim 40 pimes) rebran suport de 55.000€ distribuïts de la següent manera:
15.000 € per soci en vals d'innovació per fer-los servir en serveis de proveïdors externs
15.000 € per soci per serveis addicionals proveïts per socis del consorci
Tot el programa d'acceleració durarà un màxim de 9 mesos, aproximadament d'abril a desembre de 2019.
Els reptes que s'han d'abordar són:
L'objectiu principal d'aquesta licitació és obtenir suport per a l'execució operativa d'una nova sèrie de serveis d'acceleració de negocis en línia i fora de línia d'alta qualitat i repercussió econòmica, així com per a la transició cap al ple funcionament de l'EIC en el marc del programa Horizon Europa.
Tots els serveis han de tenir una dimensió internacional i europea per tal d'aportar el valor afegit europeu als serveis oferts.
L'adjudicatari haurà de prestar suport logístic i orientat als negocis a les àrees de gestió d'esdeveniments, gestió de participants, anàlisi de dades, suport a la infraestructura de tecnologies de la informació, activitats de comunicació, gestió de xarxes en línia i fora de línia i desenvolupament de xarxes i tutories entre iguals i assessorament col·lectiu.
A més, l'adjudicatari haurà de desenvolupar una metodologia per a l'anàlisi de necessitats recurrents i subministrar eines de servei per a mesurar la repercussió en els negocis.
L'EASME vol celebrar un contracte de serveis que té com a objectiu l'estudi, l'avaluació i la difusió de les activitats i iniciatives transnacionals de l'economia social, així com de les polítiques nacionals i europees corresponents, amb l'objectiu de promoure els èxits que poden ajudar a la economia social ingressar al mercat interior mitjançant l'establiment d'activitats i cooperació transfrontereres.
La Cambra de Comerç d'Espanya gestiona, com a organisme intermedi, a través de la xarxa de Cambres de Comerç un conjunt de programes, cofinançats en un pel programa FEDER, a través del Programa Operatiu Plurirregional d'Espanya 2014-2020.
En el marc del Programa de Competitivitat Turística els ajuts de la present convocatòria es destinaran a l'elaboració de plans de millora de la competitivitat del sector turístic amb el fi d'impulsar l'adopció de metodologies i solucions que permetin millorar maximitzar la seva gestió i la seva productivitat mitjançant la posada a disposició dels serveis de Diagnòstic Assistit i Implantació.
Es realitzarà un diagnòstic individualitzat a les empreses turístiques sobre diferents aspectes i les seves possibilitats de millora, mitjançant l'estudi de la seva cadena de valor, que permet conèixer la situació del nivell de competitivitat de l'empresa destinatària en el seu entorn econòmic i de mercat.
D'acord amb la identificació d'aquests aspectes estratègics, la cambra realitzarà una proposta de projectes d'innovació i / o solucions TIC específics, així com un informe de recomanacions sobre matèries prioritàries per a l'empresa relacionades amb innovació, TIC i medi ambient.
El diagnòstic és totalment gratuït per a l'empresa.
El Programa de Competitivitat Turística té com a objectius principals següents:
Per a participar en programa es podran presentar les pimes i autònoms ubicats a la demarcació de la cambra de comerç de Tortosa.
Els ajuts estaran cofinançats pel programa FEDER en un 50%.
Eurostrings, co-finançat pel programa Europa Creativa, contribueix al desenvolupament d'una escena europea vibrant i diversa en el camp de la guitarra clàssica.
EuroStrings crea un hub internacional d'oportunitats per a guitarristes emergents, amb programes de formació que incentiven el seu desenvolupament professiona i facilitant la sostenibilitat de festivals en el camp de la música clàssica.
Aquest concurs es crea amb l'objectiu d'incrementar el repertori per a guitarra clàssica.
Vol promocionar compositors emergents de totes les edats que no hagin tingut l'oportunitat de tenir reconeixement internacional.
Els participants han d'estar basats a Europa i han de presentar composicions que no hagin estat publicades o premiades anteriorment.
Els treballs han d'estar compostos per a guitarra clàssica de sis cordes.
El nom real dels compositors no ha d'aparèixer en cap de les pàgines.
El guanyador s'emportarà 1.500 euros en efectiu i tocarà la peça guanyadora a la final del segon concurs EuroStrings que tindrà lloc a Londres al 2019.
El guanyador estarà també obligat a representar la composició a les gires europees, a EUA i a Àsia.
Cada compositor pot presentar més d'una composició, però cal pagar una taxa de 30 euros per cada proposta.
L'objectiu de la convocatòria és incentivar la participació dels joves i les organitzacions en activitats de solidaritat accessibles i de gran qualitat com a mitjà de contribuir a reforçar la cohesió, la solidaritat, la democràcia i la ciutadania a Europa, responent al mateix temps als desafiaments de la societat i enfortint les comunitats, amb un interès especial en promoure la inclusió social, principalment a través del voluntariat.
D'acord amb les assignacions de fons per a accions descentralitzades establertes per la Comissió Europea en el seu pla de treball del Programa "Cos Europeu de Solidaritat" l'import assignat a Espanya per a la gestió del programa en règim de concurrència competitiva ascendeix a 8.778.731,00 euros.
La seva distribució entre les diferents accions és la següent:
- Projectes de pràctiques i ocupació: 689.885,00 €
Es podran sol·licitar projectes en les següents accions:
b) pràctiques i llocs de treball
Els sol·licitants s'hauran de registrar prèviament segons el procediment establert en la guia del programa.
Els sol·licitants han de presentar la sol·licitud electrònica utilitzant únicament els formularis específics per a cada acció i disponibles al lloc web de l'Agència Nacional Espanyola per a l'aplicació dels Programes Erasmus +: Joventut i Cos Europeu de Solidaritat (en endavant ANE): www.erasmusplus.injuve.es
El grup d'interès local (GIL) del projecte europeu de mobilitat escolar School Chance encapçalat pel Departament de Territori i Sostenibilitat i l'Ajuntament de Girona s'ha reunit per explicar l'inici de la redacció del Pla d'acció regional de mobilitat escolar que s'implementarà en el període 2020-2021.
El pla és un document estratègic sobre la mobilitat sostenible i segura als centres educatius de Catalunya, que incorporarà una descripció dels antecedents i de la situació present, una identificació de les males praxis i dels diferents eixos d'actuacions i mesures a implementar incloent dues bones pràctiques de socis europeus.
Per acabar, inclourà una valoració de l'impacte en l'entorn, en l'economia i en el medi ambient, sobretot pel que fa a la reducció d'emissions de CO2.
L'School Chance és un projecte aprovat pel programa Interreg Europe i finançat en un 85% pel Fons Europeu de Desenvolupament Regional (FEDER) per al període 2014-2020.
El programa Interreg Europe es divideix en quatre eixos prioritaris relacionats amb l'estratègia Europa 2020, i el projecte School Chance s'emmarca en l'objectiu temàtic 4: "Low-carbon economy: Afavorir el pas a una economia baixa en carboni en tots els sectors".
El projecte europeu School Chance, que es va iniciar el gener de 2017 i finalitzarà el desembre de 2021, té com a objectiu donar suport a modalitats de transport més nets i promoure comportaments alternatius en la mobilitat infantil des de i cap a l'escola, així com a tota la comunitat escolar, inclosos professors, personal i famílies.
A més de la Generalitat de Catalunya, a través del Departament de Territori i Sostenibilitat, i l'Ajuntament de Girona, a través de l'Àrea de Mobilitat i Via Pública, participen en el projecte els ajuntaments de la ciutat italiana de Reggio Emilia, de la ciutat holandesa d'Utrecht, de la ciutat polonesa de Gdansk i de la ciutat sueca de Gävle; l'agència metropolitana Brasov Metropolitan Agency For Sustainable Development (Romania), i l'Austrian Mobility Research FGM_AMOR (Àustria), que actua com a soci assessor.
La Comissió Europea donarà suport a 283 projectes innovadors en el marc del programa pilot del Consell Europeu de la Innovació perquè puguin arribar més ràpidament al mercat.
Un total de 278 pimes de 27 països diferents han estat seleccionades en la darrera ronda de l'SME Instrument.
Entre elles hi ha 13 empreses catalanes que rebran 650.000 euros de la fase1 (50.000 euros per a cadascuna) i 5 que rebran un total de 6,6 milions d'euros de la fase2 de l'SME instrument.
A més a més, 15 projectes de 16 països rebran 34,4 milions d'euros en la darrera convocatòria del Fast Track to Innovation.
Quatre empreses o institucions catalanes participen en algun dels 15 projectes i rebran més de 2 milions d'euros.
L'SME Instrument, o instrument per a pimes, i el Fast Track to Innovation (FTI) són la part central del programa pilot del Consell Europeu de la Innovació, en el marc del programa Horizon 2020.
L'SME Instrument té dues modalitats de finançament:
En el cas del Fast Track to Innovation (FTI) es financen projectes impulsats per consorcis de 3 a 5 entitats que vulguin una implantació ràpida en el mercat dels seus productes o serveis innovadors.
Es poden concedir ajuts de fins a 3 milions d'euros.
El document annex recull les empreses catalanes i els projectes pels qual rebran finançament europeu en la darrera ronda de l'SME Instrument (Fases I i II).
Aquest reconeixement va tenir lloc en el marc de l'acte anual de Política Regional i Fons Europeus a Espanya, organitzat pel Ministeri d'Hisenda i Funció Pública els dies 26 i 27 de novembre de 2018 a Madrid.
Aquest projecte va ser seleccionat l'any 2015 per ser cofinançat pel Programa Operatiu del FEDER a Catalunya en el marc de la convocatòria de la Secretaria d'Universitats i Recerca per seleccionar projectes singulars institucionals de construcció, adquisicions, habilitació o ampliació d'edificacions per a infraestructures d'R+D que possibilitin l'atracció de talent i el desenvolupament d'activitats de transferència i valorització de coneixement.
El projecte va consistir en la construcció i equipament de l'Edifici Pasqual Maragall, ubicat al Campus de la Ciutadella de la Universitat Pompeu Fabra, com a infraestructura necessària per al desenvolupament del programa científic en Alzheimer i altres malalties neurodegeneratives relacionades, que porta a terme la Fundació Pasqual Maragall (FPM).
Aquesta infraestructura d'I+D única esdevé el primer centre d'excel·lència a Europa destinat exclusivament a la investigació per a la prevenció de la malaltia d'Alzheimer.
Pot permetre oferir serveis més eficients i l'aparició de nous mitjançant:
Una cadena blockchain és una base de dades distribuïda que registra blocs d'informació i els entrellaça per facilitar la recuperació de la informació i la verificació de que aquesta no ha estat canviada.
Els blocs d'informació s'enllacen mitjançant apuntadors hash que connecten un bloc amb l'anterior.
La informació emmagatzemada en una cadena de blocs és:
En aquest estudi s'examinaran els aspectes jurídics i reglamentaris relacionats amb les tecnologies inspirades en les blockchains i les seves aplicacions, així com els efectes socioeconòmics de la tecnologia de les blockchains.
L'estudi o contracte permetrà convocar experts ad hoc i recollir dades i xifres de manera flexible per donar suport a la iniciativa de la UE sobre la blockchain.
L'estudi ha de reforçar o complementar el treball de l'Observatori i Fòrum de Blockchain de la UE, alhora que proporciona aportacions útils i significatives per al desplegament d'una infraestructura de la UE de la blockchain en 2019.
El resultat també s'utilitzarà per elaborar, legitimar i aplicar enfocaments i mesures específiques.
S'haurien d'utilitzar per al compromís de la CE amb grups d'interès diversificats i amb fins de difusió.
L'objecte d'aquesta ordre és la convocatòria, en règim de concurrència competitiva, per a l'exercici 2019, de la concessió de subvencions per a accions que tinguin per objecte el desenvolupament de nous mercats i la realització de campanyes de promoció dels productes de la pesca i l'aqüicultura.
Podran ser beneficiaris de les subvencions, les entitats sense ànim de lucre, representatives del sector extractiu i comercial pesquer i de l'aqüicultura, soles o associades a l'efecte, d'àmbit nacional o supra-autonòmic.
Pressupost: 280.000 € | Data límit: quinze dies hàbils, comptats a partir del dia següent al de la publicació de l'extracte d'aquesta convocatòria en el BOE núm. 301 de 14 de desembre de 2018
L'objecte d'aquestes subvencions és el finançament d'activitats de demostració i accions d'informació per a la difusió i millora de l'experiència de les entitats associatives prioritàries de caràcter agroalimentari i àmbit supraautonòmic.
Podran accedir a aquests ajuts les entitats o organitzacions prestadores de serveis de demostració i informació.
L'ajut arribarà al cent per cent de les despeses subvencionables que s'hagin generat per l'actuació, dins d'un límit màxim de 8.000 euros per activitat.
Data límit: 20 dies a comptar de l'endemà de la publicació d'aquesta resolució al BOE núm. 299 de 12 de desembre de 2018
Aquest contracte pretén desenvolupar un sistema de monitorització dels canvis en l'ocupació del sòl en els llocs de Natura 2000, mitjançant l'ús d'observacions per satèl·lit de Copernicus, amb particular èmfasi en praderes.
El monitoratge es completarà amb els canvis en l'ocupació del sòl que s'obtindran gràcies a les imatges per satèl·lit predictives Sentinel, per tal de fer un seguiment dels canvis des de la creació dels llocs de Natura 2000.
Haurà de cobrir la major proporció possible de llocs Natura 2000 durant el major temps possible.
El resultat del monitoratge dels canvis en l'ocupació del sòl dins dels llocs Natura 2000 estarà disponible en un lloc web públic, que permetrà als usuaris europeus observar els canvis i la seva quantia en cada lloc.
Afavorirà la identificació de llocs i regions on els canvis evidents hagin estat individualitzats pel sistema, en particular pel que fa a la pèrdua d'hàbitats naturals i seminaturals (i especialment les praderes).
ERA PerMed és una ERA-NET finançada per 32 socis de 23 països i co-finançada per la Comissió Europea.
Té l'objectiu d'alinear estratègies de recerca, promoure l'excel·lència i reforçar la competitivitat dels actors implicats en la medicina personalitzada.
Aquesta convocatòria fomentarà les activitats de recerca i innovació creant vincles estrets entre la recerca biomèdica bàsica, la investigació clínica, la bioinformàtica, l'epidemiologia, la investigació socioeconòmica, així com la investigació sobre la integració de la medicina personalitzada en la pràctica clínica i sobre les implicacions ètiques, legals i socials.
L'objectiu general és millorar la gestió de malalties, amb una millor estratificació del pacient, els protocols de diagnòstic i tractament i la prevenció de malalties.
Es preveu que les propostes presentades en aquesta convocatòria demostrin l'aplicabilitat dels resultats del projecte en la pràctica clínica i que descriguin l'impacte en els sistemes d'atenció mèdica.
Les propostes hauran de ser interdisciplinàries i demostrar clarament l'impacte potencial de la medicina personalitzada així com el valor afegit de la col·laboració transnacional.
Si bé les sol·licituds seran presentades conjuntament per grups de diversos països, els grups individuals seran finançats per l'organització de finançament ERA PerMed individual respectiva del país o regió dels sol·licitants.
Les aplicacions, per tant, estan subjectes als criteris d'elegibilitat i regulacions de les organitzacions de finançament individuals.
Es recomana als participants que contactin amb els seus representants nacionals de l'organització de finançament pertinent per confirmar la seva elegibilitat
Només es finançaran projectes transnacionals.
Cada consorci sol·licitant ha d'incloure almenys tres socis elegibles procedents de tres països diferents que tinguin organitzacions finançadores participant a la convocatòria.
El nombre màxim de socis per projecte és de sis.
Com a màxim dos socis poden ser del mateix país.
Pressupost: 30M € | Data límit propostes inicials: 7/03/2019